
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 876 

17Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας και παλαιού αι- 
γιαλού στη θέση «ΟΡΜΟΣ ΛΟΥΤΡΑΚΙΟΥ» του Δή¬ 
μου Μεδεώνος Ν. Αιτωλοακαρνανίας. 1 

Επικύρωση έκθεσης καθορισμού ορίων Αιγιαλού και 
Παραλίας στην περιοχή «Βλυχάδια», Δήμου Καλυ- 
μνίων, Νήσου Καλύμνου, Νομού Δωδ/σου. 2 


ΑΠΟΦΑΣΕΙ Σ 

Αριθ.6162 (1) 

Καθορισμός ορίων αιγιαλού, παραλίας και παλαιού αιγια- 
λού στη θέση «ΟΡΜΟΣ ΛΟΥΤΡΑΚΙΟΥ» του Δήμου Με¬ 
δεώνος Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4, 5,7,9 του ν.2971/2001 
(Φ.Ε.Κ. 285/τ.Α'/19.12.2001) «Περί αιγιαλού και παραλίας». 

2. Τις διατάξεις του άρθρου 2 του ν. 3200/1955 «Περί διοι¬ 
κητικής αποκέντρωσης» όπως αυτές τροποποιήθηκαν και 
ισχύουν σήμερα. 

3. Τις διατάξεις του άρθρου 20του ν.719/1977 «Περίτου 
τρόπου σύνταξης τοπογραφικών και υψομετρικών δια¬ 
γραμμάτων από ιδιώτες μηχανικούς κ.λπ.». 

4. Την παρ. 21 του άρθρου 46 του ν.3220/2004 «Μέτρα 
αναπτυξιακής και κοινωνικής πολιτικής- αντικειμενοποίηση 
του φορολογικού ελέγχου & άλλες διατάξεις» (Φ.Ε.Κ. 15/ 
τ.Α'/28.1.2004), με την οποία ορίζεται ότι από 10.4.2004 αρ¬ 
μοδιότητες του Υπουργού Οικονομίας και Οικονομικών οι 
οποίες ανήκαν ή είχαν μεταβιβαστεί στους Νομάρχες μέχρι 
την έναρξη λειτουργίας των Νομαρχιακών Αυτοδιοικήσεων 
και αφορούν θέματα του Υπουργείου Οικονομίας και Οικο¬ 
νομικών, που εξαιρέθηκαν από την κατάργηση με τις διατά¬ 
ξεις της παρ. 2 του άρθρου 39 του ν.2218/1994, περιέρχο¬ 
νται στον Γ ενικό Γ ραμματέατης Περιφέρειας. 


5. Την υπ’ αριθμ. 11405 /6.9.2004 απόφαση του Γ ενικού 
Γραμματέα που ορίζει την Δ.Δ.Ε ως αρμόδια Διεύθυνση 
για την μελέτη και εισήγηση θεμάτων αιγιαλού και παρα¬ 
λίας. 

6. Το υπ’ αριθμ. 36/27.7.2004 έγγραφο της Γενικής 
Γ ραμματείας της Κυβερνήσεως. 

7. Την από 16.6.2005 έκθεση της κατά το άρθρο 3 του 
ν.2971/2001 αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό των οριογραμ- 
μών αιγιαλού - παραλίας και παλαιού αιγιαλού, στη θέση 
«ΟΡΜΟΣ ΛΟΥΤΡΑΚΙΟΥ»του Δήμου Μεδεώνος Ν. Αιτωλο¬ 
ακαρνανίας. 

8. Το από Οκτωβρίου 2002 τοπογραφικό και υψομετρι¬ 
κό διάγραμμα κλίμακας 1:500 σε δύο (2) πινακίδες, που 
συνέταξε ο Τοπογράφος Μηχανικός Δημήτριος Κίσσας 
και ελέγχθηκε ως προς την ακρίβεια της αποτύπωσης και 
θεωρήθηκε στις 14.4.2005 από την Κτηματική Υπηρεσία 
Αιτωλοακαρνανίας σύμφωνα με το άρθρο 4 του ν.2971/ 
2001 . 

9. Την σύμφωνη γνώμη του Γενικού Επιτελείου Ναυτι¬ 
κού που διατυπώθηκε στο υπ’ αριθμ. Φ.544.5/155/04/ 
16.2.2004 έγγραφο του, αποφασίζουμε : 

Επικυρώνουμε την από 16.6.2005 έκθεση της κατά το 
άρθρο 3 του ν.2971/2001 αρμόδιας Επιτροπής καθορι¬ 
σμού ορίων αιγιαλού, παραλίας και παλαιού αιγιαλού στη 
θέση «ΟΡΜΟΣ ΛΟΥΤΡΑΚΙΟΥ» του Δήμου Μεδεώνος Ν. Αι¬ 
τωλοακαρνανίας, καθώς επίσης και το από Οκτώβριο 
2002 τοπογραφικό και υψομετρικό διάγραμμα κλίμακας 
1:500 σε δύο (2) πινακίδες, που συνέταξε ο Τοπογράφος 
Μηχανικός Δημήτριος Κίσσας και ελέγχθηκε ως προς την 
ακρίβεια της αποτύπωσης και θεωρήθηκε στις 14.4.2005 
από την Κτηματική Υπηρεσία Αιτωλοακαρνανίας σύμφω¬ 
να με το άρθρο 4 του ν.2971/2001. 

Στο τοπογραφικό αυτό διάγραμμα καθορίστηκε από 
την αρμόδια Επιτροπή όπως πιο πάνω αναφέρεται: 

α) Η οριογραμμή του αιγιαλού με κόκκινη πολυγωνική 
γραμμή, με στοιχεία Α1, Α 2.. Α22.Α23 

β) Η οριογραμμή της παραλίας με συνεχή κίτρινη πολυ¬ 
γωνική γραμμή, με στοιχεία Π1, Π2,..., Π22, Π23 των οποί¬ 
ων οι κορυφές εξασφαλίζονται με ορθογώνιες από το 

κρατικό δίκτυο συντεταγμένων της Γεωγραφικής Υπηρε¬ 
σίας Στρατού (Γεωδαιτικό Σύστημα Αναφοράς με την Αζι- 
μουθιακή Προβολή ΗαΙΙ στο ελλειψοειδές του Βθ55θΙ). 

Σημειώνεται ότι η οριογραμμή της παραλίας είναι πα¬ 
ράλληλος από τη γραμμή αιγιαλού σε όλο το μήκος και σε 
απόσταση 10 μέτρων. 

Η επιτροπή διαπίστωσε ότι δεν υφίσταται παλαιός αι- 
γιαλός. 

Η απόφαση αυτή με την έκθεση της επιτροπής και το το- 
πογραφικό διάγραμμα, να δημοσιευθούν στην Εφημερί¬ 
δα της Κυβερνήσεως. 

Πάτρα, 14 Ιουλίου 2005 

Ο Γ ενικός Γ ραμματέας 
ΠΑΝΑΓΙΩΤΗΣ ΚΑΒΒΑΔΑΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 

(Αρθρ. 3του ν.2971/19.12.2001) 

Για τον καθορισμό των ορίων του Αιγιαλού και Παρα¬ 
λίας στη θέση «Ορμος Λουτρακιού» του Δήμου Μεδεώ- 
νος Ν. Αιτωλ/νίας, σήμερα την 16η του μηνάς Ιουνίου του 
έτους 2005, ημέρα Πέμπτη και ώρα 14:30 μεσημέρι, οι 
υπογεγραμμένοι: 

1. Θεοφάνης Γεώργιος, Εφοριακός ΠΕ/Α', Προϊστάμε¬ 
νος της Κτηματικής Υπηρεσίας Αιτωλ/νίας, ως Πρόεδρος, 

2. Αργιαδίτη Ιωάννα, Αγρονόμος και Τοπογράφος 
Μηχ/κος ΠΕ/Β', της Κτηματικής Υπηρεσίας Αιτωλοακαρ¬ 
νανίας, ως μέλος της επιτροπής, 

3. Λαζόπουλος Παναγιώτης, Υποπλοίαρχος Λ/Σ, αναπλη¬ 
ρωτής του Λιμενάρχη Πρεβέζης, ως μέλος της επιτροπής, 

4. Τζιώλης Δημήτριος, Τοπογράφος Μηχανικός, Προϊ¬ 
στάμενος της Διεύθυνσης Πολεοδομίας της Νομαρχια¬ 
κής Αυτοδιοίκησης Αιτωλοακαρνανίας, ως μέλος της επι¬ 
τροπής (παρότι ειδοποιήθηκε έγκαιρα δεν προσήλθε), 
απών και 

5. Καραγιάννη Κλημεντία, Διευθύντρια της Δ/νσης Πε¬ 
ριβάλλοντος και Χωροταξίας της Γ ενικής Διεύθυνσης της 
Περιφέρειας Δυτικής Ελλάδας, ως μέλος της επιτροπής 
(παρότι ειδοποιήθηκε έγκαιρα δεν προσήλθε), απούσα, 
Γ ραμματέας της Επιτροπής ορίζεται η Τζωρτζοπούλου 
Μαρία, η οποία είναι υπεύθυνη για την τήρηση και σύντα¬ 
ξη του πρακτικού, αποτελούντες την Επιτροπή καθορι¬ 
σμού των ορίων του Αιγιαλού και παραλίας δυνάμει του 
άρθρου 3 του ν.2971/2001 συγκληθείσα κατόπιν του υπ’ 
αριθ. 1427/Φ.410/191/9.6.2005 εγγράφου του Προέδρου 
αυτής, μεταβήκαμε επί τόπου στην προαναφερόμενη πε¬ 
ριοχή σήμερα 16.6.2005 καιλαβόντες υπόψη: 

Το υπ’ αριθμ. 544.5/155/04/16.2.2004 έγγραφο του Γε¬ 
νικού Επιτελείου Ναυτικού, με την σύμφωνη γνώμη του, 
κατόπιν ορθογραφικών διορθώσεων (παρατηρήσεων), 

Το υπ’ αριθμ. 10233/29.10.2004 έγγραφο της Δ/νσης 
Δημοσίων Εργων της Περιφέρειας Δυτικής Ελλάδος, 
σχετικά με την ανασύνταξη των εκθέσεων των Επιτροπών 
του αρθρ. 3, σύμφωνα με τις προϋποθέσεις του άρθρου 9 
παραγ. 1 του ν.2971/2001. 

Τα υπό του Δημητρίου Κίσσα, Αγρονόμου & Τοπογρά¬ 


φου Μηχανικού, τοπογραφικά και υψομετρικά διαγράμ¬ 
ματα, συνταχθέντα τον Οκτώβριο του 2002 σε δύο (2) πι¬ 
νακίδες, σε κλίμακα 1:500, ελεγμένα για την ακρίβεια της 
αποτύπωσης στις 4.6.2003 από τον Λώλο Γεώργιο, Αγρο¬ 
νόμο και Τοπογράφο Μηχανικό της Κτηματικής Υπηρε¬ 
σίας Αιτωλ/νίας και θεωρημένα από την Αργιαδίτη Ιωάν¬ 
να, Αγρονόμο και Τοπογράφο Μηχανικό της ίδιας υπηρε¬ 
σίας, στις 16.6.2005, 

Τα στοιχεία καθορισμού αιγιαλού και παραλίας που 
προβλέπονται από το άρθρο 9 του νόμου 2971/2001 και 
ειδικότερα: 

α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από χαλαρά ιζήμα¬ 
τα (άμμος, κροκάλες, πέτρες) που έχουν προκύψει από την 
εναπόθεση φερτών υλών ρυάκων και από την αποσάθρωση- 
διάβρωση των μητρικών πετρωμάτων της ακτής (συνδυα¬ 
σμός και των δύο) και τα οποία έχουν εύρος από 2-4μ.. 

2) Της ακτής συνέχονται εκτάσεις, εν μέρει πεδινές, εν 
μέρει λοφώδεις-ορεινές, με χρήση γεωργική (ελαιώνας) 
και εκτός σχεδίου. 

3) Το φυσικό όριο βλάστησης συνίσταται από θαμνώδη 
φυσική βλάστηση (πουρνάρια, σχίνα) και πέραν αυτών, 
ελαιόδενδρα (δενδρώδη βλάστηση). 

β. Το γεγονός ότι στην περιοχή δεν εντοπίστηκαν παρά¬ 
κτιοι φυσικοί πόροι. 

γ. Τα πορίσματα από την εκτίμηση των μετεωρολογικών 
στοιχείωντης περιοχής, ήτοι: ότι η περιοχή δεν προσβάλ¬ 
λεται από ισχυρούς ανέμους έντασης 7-10Β, κυρίως Βο¬ 
ρειοανατολικούς, γιατί είναι προστατευμένη λόγω του ότι 
βρίσκεται μέσα σε περίκλειστη θάλασσα. 

δ. Την μορφολογία του πυθμένα, ο οποίος συνίσταται 
από μεγάλα βάθη κοντά στην ακτή (ανώμαλος). 

ε. Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μικρό 
ανάπτυγμα πελάγους καθώς και το ότι μεγάλο ανάπτυγ¬ 
μα θαλάσσιας έκτασης συμβάλλει στην δημιουργία μεγα¬ 
λύτερης έκτασης κυματικού πεδίου σε σχέση με κλειστές 
περιοχές που έχουν την ίδια ένταση ανέμου. 

στ. Την ύπαρξη τεχνικού έργου στην περιοχή και συ¬ 
γκεκριμένα τοιχίου, παλαιότητας πλέον των πενήντα 
ετών, που χρησιμοποιούνταν για στρατιωτικούς σκο¬ 
πούς. 

ζ. Σύμφωνα με το Περιφερειακό Πλαίσιο Χωροταξικού 
Σχεδιασμού και Αειφόρου Ανάπτυξης Περιφέρειας Δυτι¬ 
κής Ελλάδος (ΦΕΚ1470/Β /9.10.2003) και μάλιστα από το 
χάρτη Δ. 1.2. «Πρότυπο Χωρικής Ανάπτυξης-Παραγωγι- 
κής Δραστηριότητας» κλίμακας 1:800.000, η περιοχή 
εντάσσεται σε ενδεικτική ευρύτερη ζώνη αναζήτησης 
ελεγχόμενης δραστηριότητας τουρισμού-παραθερι- 
σμού. 

η. Το γεγονός ότι δεν υπάρχουν καταγεγραμμένα δη¬ 
μόσια κτήματα σε άμεση γειτνίαση με την παράκτια ζώνη. 

θ. Το γεγονός ότι δεν υφίσταται Κτηματολόγιο.' 

ι. Δεν σημειώνονται στην περιοχή ευπαθή οικοσυστή¬ 
ματα και προστατευόμενες περιοχές. 

Τις διατάξεις του ν. 2971/2001. 

ΠΡΟΣΧΩΣΕΙΣ-ΕΠΙΧΩΜΑΤΩΣΕΙΣ-ΔΙΑΒΡΩΣΗ: Δεν διαπι¬ 
στώθηκαν επιχωματώσεις όπως φαίνεται στα συνημμένα 
τοπογραφικά διαγράμματα, τα οποία αποτελούν και ανα¬ 
πόσπαστο τμήμα της έκθεσης αυτής, αποφασίζουμε: 

1. Καθορίζουμε επίτου ως άνωτοπογραφικού διαγράμ¬ 
ματος ως εξής: 

α) την οριογραμμή του αιγιαλού με κόκκινη πολυγωνική 
γραμμή με στοιχεία Α1, Α2,..., Α22, Α23. 

β) Την οριογραμμή της παραλίας με συνεχή κίτρινη πο¬ 
λυγωνική με στοιχεία Π1, Π2,..., Π22, Π23, της οποίας οι 
κορυφές εξασφαλίζονται με ορθογώνιες από το κρατικό 
δίκτυο συντεταγμένων της Γεωγραφικής Υπηρεσίας 
Στρατού (Γεωδαιτικό Σύστημα Αναφοράς με την Αζιμου- 
θιακή Προβολή ΗαΙΙ στο ελλειψοειδές του Βθ53θΙ). 

Σημειώνεται ότι η οριογραμμή της παραλίας είναι πα¬ 
ράλληλος από τη γραμμή αιγιαλού σε όλο το μήκος της 
και σε απόσταση 10 μέτρων. 


2. Η επιτροπή διαπίστωσε ότι δεν υφίσταται παλαιός αι- 
γιαλός. 

Το παρόν συντάχθηκε σε τέσσερα αντίτυπα, τριών (3) 
σελίδων το καθένα και υπογράφεται ως ακολούθως: 

Η Επιτροπή 

Ο Πρόεδρος Η Γραμματέας 

ΓΕΩΡΓΙΟΣ ΘΕΟΦΑΝΗΣ ΜΑΡΙΑ ΤΖΩΡΤΖΟΠΟΥΛΟΥ 

Τα Μέλη 

ΠΑΝΑΓΙΩΤΗΣ ΛΑΖΟΠΟΥΛΟΣ 
ΔΗΜΗΤΡΙΟΣ ΤΖΙΩΛΗΣ 
(παρότι ειδοποιήθηκε έγκαιρα δεν προσήλθε) 
ΚΛΗΜΕΝΤΙΑ ΚΑΡΑΠΑΝΝΗ 
(παρότι ειδοποιήθηκε έγκαιρα δεν προσήλθε) 

Αριθ. 9941 (2) 

Επικύρωση έκθεσης καθορισμού ορίων Αιγιαλού και Πα¬ 
ραλίας στην περιοχή «Βλυχάδια», Δήμου Καλυμνίων, 

Νήσου Καλύμνου, Νομού Δωδ/σου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του αρ. 2 του ν. 3200/1955 «περί διοικη¬ 
τικής αποκεντρώσεως» όπως αυτές τροποποιήθηκαν και 
ισχύουν σήμερα. 

2. Τις διατάξεις των άρθρων 3,4,5,7,9, του ν.2971/2001 
(ΦΕΚ 285/τ.Α'/19.12.2001) «Αιγιαλός, παραλία και άλλες 
διατάξεις». 

3. Τις διατάξεις του κ.δ. 132/1929 «περί Κτηματολογι- 
κού Κανονισμού Δωδεκανήσου» που διατηρήθηκε σε ισχύ 
με το άρθρο 8του ν. 510/1947. 

4. Τις διατάξεις των άρθρων 1 μέχρι και 7 του α.ν. 2344/ 
40 «περί αιγιαλού και παραλίας» όπως έχουν τροποποιη¬ 
θεί και συμπληρωθεί μεταγενέστερα με τις διατάξεις : α) 
του άρθρου 13 του ν. 1078/1980 και β) του άρθρου 23 του 
ν. 1337/1983. 

5. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

6. Τις διατάξεις του άρθρου 20 ν. 719/1977 «περί τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κ.λπ.». 

7. Τις διατάξεις του άρθρου 100 του π.δ. 284/1988, 
όπως τροποποιήθηκε και ισχύει σήμερα. 

8. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου αι- 
γιαλού» σε συνδυασμό με τις 325/71 και 203/71 γνωμοδο¬ 
τήσεις του Ν.Σ.Κ. 

9. Την υπ’ αριθμ. 1078204/927/0006 Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η επιτροπή κα¬ 
θορισμού ορίων αιγιαλού και παραλίας που συγκροτήθη¬ 
κε με την από 2483/3.6.2002 Απόφαση Προϊσταμένης Οι¬ 
κονομικής Επιθεώρησης Κρήτης. 

10. Τις διατάξεις του άρθρου 19 παράγραφος 5 του 
α.ν. 2344/1995, του άρθρου 52 παράγραφος 6 του 
ν. 2218/1994, του άρθρου 4 παράγραφος 7 του 
ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Διευθυντή, σε 
συνδυασμό με αυτές του άρθρου 14 παράγραφος 2 του 
ν. 2399/1996 με τις οποίες προβλέπεται η κατάργηση των 
θέσεωντων Περιφερειακών Διευθυντών, οι αρμοδιότητες 
πλέον του οποίου περιήλθαν στον Γενικό Γραμματέα της 
Περιφέρειας και ασκούνται από τον αναπληρωτή Περιφε¬ 
ρειακό Διευθυντή. 

11. Τις διατάξεις του τέταρτου εδαφίου της παραγρά¬ 
φου 2 του άρθρου 1 και της παραγράφου 6 του ιδίου άρ¬ 
θρου του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική Αυτοδι¬ 
οίκηση και άλλες διατάξεις (ΦΕΚ 107/Α), σύμφωνα με τις 
οποίες οι περιφερειακές Υπηρεσίες του Υπουργείου Οικο¬ 
νομικών, που συγκροτούσαν την ενιαία οργανική μονάδα 
της περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

12. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση Πρωθυπουργού και Υπουργού Οικονομίας και Οι¬ 


κονομικών (ΦΕΚ519τ.Β'.) Καθορισμός αρμοδιοτήτων των 
Υφυπουργών Οικονομίας και Οικονομικών. 

13. Την υπ’ αριθμ. 1064129/801/Α0006/5.8.2004 από¬ 
φαση Υφυπουργού Οικονομίας και Οικονομικών (ΦΕΚ 
1255τ.Β'/16.8.2004) περί μεταβίβασης αρμοδιοτήτων κα¬ 
θώς και εξουσίας να υπογράφουν «με εντολή Υφυπουρ¬ 
γού κ.λπ., η οποία τροποποιήθηκε και συμπληρώθηκε με 
την υπ’ αριθμόν 1071473/877/Α0006/9.9.2004 (ΦΕΚ 
1429/τ.Β'/ 17.9.2004) ομοίως απόφαση Υφυπουργού Οι¬ 
κονομίας και Οικονομικών. 

14. Την υπ’ αριθμ. 1063649/790/Α006/3.8.2004 και την 
υπ’ αριθμ. 1 100776/1253/Α0006/15.12.2004 (Φ.Ε.Κ. 1907/Β7 
23.12.2004) αντίστοιχα αποφάσεις του Υπουργού και του 
Υφυπουργού Οικονομίας και Οικονομικών σχετικά με την 
καταγραφή - διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και Οι¬ 
κονομικών που περιέρχονται στους Γενικούς Γραμματείς 
των Περιφερειών κατά τις διατάξεις του άρθρου 46 παρ. 
21 του ν.3220/2004 (Φ.Ε.Κ. 15/τ.Α728.1.2004). 

15. Τις διατάξεις του άρθρου 46 παρ. 21 ν. 3220/2004 
(ΦΕΚ Ιδτ.Α') στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νομάρ¬ 
χες μέχρι την έναρξη λειτουργίας των Νομαρχιακών Αυ¬ 
τοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση σύμφωνα με τις διατάξεις της πα¬ 
ραγράφου 2 του άρθρου 39 ν.2218/1994, περιέρχονται 
στον Γ ενικό Γ ραμματέα της Περιφέρειας εκτός των θεμά¬ 
των Υ.Δ.Ε. 

16. Την από 10.5.2004 έκθεση της κατά το άρθρο 3 του 
ν. 2971/2001 αρμόδιας επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού, 
στην παραλιακή περιοχή «Βλυχάδια» Δήμου Καλύμνου, 
Νήσου Καλύμνου, Νομού Δωδεκανήσου. 

17. Το από Αύγουστο 2003 τοπογραφικό - υψομετρικό 
διάγραμμα, κλίμακας 1:500 αποτελούμενο από μία (01) 
πινακίδα, που συντάχθηκε από τον Αγρονόμο & Τοπο¬ 
γράφο Μηχανικό Γεώργιο Π. Θεοδοσόπουλο, στο οποίο 
εμφανίζεται η παραλιακή περιοχή «Βλυχάδια», Νήσου Κα¬ 
λύμνου, Νομού Δωδ/σου και το οποίο ελέγχθηκε ως προς 
την ακρίβεια της αποτύπωσης στις 24.11.2004 από τον 
Αγρονόμο και Τοπογράφο Μηχανικό της Κτηματικής Υπη¬ 
ρεσίας Δωδ/σου, Χειράκη Η. Ιωάννη και θεωρήθηκε την 
ίδια ημερομηνία από τον αναπλ/τη Προϊστάμενο της Κτη¬ 
ματική Υπηρεσίας Δωδ/σου, Κολιάδη Νικόλαο. 

18. Στο τοπογραφικό αυτό χαράχθηκε με κόκκινη συνε¬ 

χόμενη πολυγωνική γραμμή η οριογραμμή του αιγιαλού 
με στοιχεία (1, 2, 3,.30, 31, 32) σύμφωνα με τις διατά¬ 

ξεις του άρθρου 3 του κ.δ. 132/1929. 

19. Το με αριθμ. Φ.544.5/80/05/15429/31.1.2005 έγγρα¬ 
φο του Γενικού Επιτελείου Ναυτικού με το οποίο συμφω¬ 
νεί με τα καθορισθέντα από την Επιτροπή όρια. 

20. Το με ημερομηνία 28.3.2005 αποδεικτικό τοιχοκόλ¬ 
λησης του Δήμου Καλύμνου με το οποίο τοιχοκολλήθηκε 
η από 10.5.2004 έκθεση επιτροπής καθορισμού ορίων Αι- 
γιαλού και Παραλίας στην παραλιακή περιοχή «Βλυχά¬ 
δια» Δήμου Καλυμνίων, Νήσου Καλύμνου, Νομού Δωδε¬ 
κανήσου, αποφασίζουμε: 

Επικυρώνουμε την από 10.5.2004 έκθεση της κατά το 
άρθρο 3 του ν.2971/2001, αρμοδίας επιτροπής περί χά¬ 
ραξης των ορίων Αιγιαλού και Παραλίας, με την οποία κα¬ 
θορίστηκαν τα όρια Αιγιαλού και Παραλίας στην παρα- 

λιακή περιοχή «Βλυχάδια», Δήμου Καλύμνου, Νήσου Κα- 
λύμνου, Νομού Δωδεκανήσου επί τοπογραφικού - υψο¬ 
μετρικού διαγράμματος το οποίο ελέγχθηκε και θεωρή¬ 
θηκε στις 24.11.2004 από την Κτηματική Υπηρεσία Δωδε¬ 
κανήσου. 

Στο τοπογραφικό αυτό διάγραμμα, χαράχθηκε από την 
εν λόγω επιτροπή, όπως πιο πάνω αναφέρεται, η οριο- 
γραμμή του αιγιαλού με κόκκινη συνεχόμενη πολυγωνική 

γραμμή με στοιχεία (1,2,3,_,30,31,32) με εξάρτηση των 

κορυφών αυτής, από συντεταγμένες του κρατικού τριγω¬ 
νομετρικού δικτύου της χώρας όπως αυτές εμφανίζονται 
στον σχετικό πίνακα επί του τοπογραφικού - υψομετρικού 
διαγράμματος, κλίμακας 1:500 που συντάχθηκε από τον 
Αγρονόμο και Τοπογράφο Μηχανικό Γεώργιο Π. Θεοδο- 
σόπουλο, στο ίδιο ως άνω τοπογραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, για τις εντός οικισμού ή εντός σχεδίου πόλεως 
περιοχές, είναι δε προσαυξημένο κατά δώδεκα μέτρα 
στις περιοχές εκτός σχεδίου οικισμού ή σχεδίου πόλεως, 
σύμφωνα με τις διατάξεις του άρθρου 3 του κ.δ. 132/1929 
που διατηρήθηκε σε ισχύ με το άρθρο 8 του ν.510/1947. 

Οριογραμμή παραλίας δεν χαράχθηκε στην υπό κρίση 
περιοχή, σύμφωνα με τις διατάξεις του άρθρου 3 του κ.δ. 
132/1929, αφού η οριογραμμή αιγιαλού τέμνει τα προς 
την θάλασσα όρια των ιδιοκτησιών 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπηρέτηση των σκοπών 
των διατάξεων του ν.2971 /2001. 

Η απόφαση αυτή μαζί με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Ερμούπολη, 18 Ιουλίου 2005 

Ο Γενικός Γ ραμματέας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ 

Καθορισμού ορίων αιγιαλού και παραλίας στη παραλια¬ 
κή περιοχή «ΒΛΥΧΑΔΙΑ», Δήμου Καλυμνίων, Νήσου Καλύ¬ 
μνου, Νομού Δωδεκανήσου. 

Στη Κάλυμνο, σήμερα 10.5.2004 οι υπογεγραμμένοι: 

1) Χατζηγεωργίου Λάμπρος, Προϊστάμενος της Δ.Ο.Υ. 
Καλύμνου, ως Πρόεδρος. 

2) Ρεΐση-Δρίβα Μαρία, Μηχανικός Τ.Υ.Δ.Κ. Δωδεκανή¬ 
σου, ως μέλος. 

3) Σκούρτης Παναγιώτης, Ανθυποπλοίαρχος Λ.Σ., Υπο- 
λιμενάρχης Καλύμνου, ως μέλος. 

4) Ζαΐρης Κων/νος, Προϊστάμενος Τμήματος Πολεοδο- 
μικών Εφαρμογών Επαρχείου Καλύμνου, νομού 
Δωδ/σου, ως μέλος. 

5) Φαρμακίδης Νικόλαος, Προϊστάμενος Τμήματος 
ΠΕ.ΧΩ. Ρόδου, της Περιφέρειας Νοτίου Αιγαίου, ως μέ¬ 
λος, 

χρέη γραμματέα της επιτροπής άσκησε ο Θωμάς Κώ- 
της, υπάλληλος της Δ.Ο.Υ. Καλύμνου, αποτελούντες την 
υπό του άρθρου 100 π.δ. 284/1988 «περί διαρθρώσεως 
Υπουργείου Οικονομικών κ.λπ.», όπως αυτό τροποποιή¬ 
θηκε και ισχύει σήμερα με το άρθρο 3, παρ. 1 του 
ν.2971/2001 (ΦΕΚ 285Α) «Αιγιαλός, παραλία και άλλες 
διατάξεις» προβλεπόμενη επιτροπή καθορισμού ορίων 
αιγιαλού και παραλίας, μέλη της οποίας ορίσθηκαν με την 


2483/3.6.2002 απόφαση Προϊσταμένης Οικονομικής Επι¬ 
θεώρησης Κρήτης, αφού λάβαμε υπόψη : 

1) Την από 5.11.2003 αίτηση καθορισμού που υπέβαλε 
ο Δημήτριος Σμυρλής στην Κτηματική Υπηρεσία 
Δωδ/σου. 

2) Το από Αύγουστο 2003 κτηματογραφικό-υψομετρικό 
διάγραμμα που έχει συνταχθεί από τον αγρονόμο και το¬ 
πογράφο μηχανικό Γεώργιο Π. Θεοδοσόπουλο σε κλίμα¬ 
κα 1:500 καιτο οποίο ελέγχθηκε ως προς την ακρίβεια της 
αποτύπωσης την 24.11.2004 από τον αγρονόμο και τοπο¬ 
γράφο μηχανικό της Κτηματικής Υπηρεσίας Δωδ/σου Χει- 
ράκη Η. Ιωάννη και θεωρήθηκε την ίδια ημερομηνία από 
τον αναπλ/τή Προϊστάμενο της Κτηματικής Υπηρεσίας 
Δωδ/σου Κολιάδη Νικόλαο. 

3) Τις διατάξεις του ν.2971/2001 (ΦΕΚ285Α) και ειδικό¬ 
τερα τα στοιχεία καθορισμού αιγιαλού και παραλίας που 
προβλέπονται από το άρθρο 9, ήτοι: 

α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

(1) Η μορφολογία της ακτής συ νίσταται στο σύνολό της 
από βραχώδη πρανή με απότομες κλίσεις και ύψη στέψης 
που κυμαίνονται από 6,45 έως 15,85 μέτρα και τα οποία 
έχουν εύρος που κυμαίνεται από 5 έως 25 μέτρα. Στην 
ακτή δεν διαπιστώθηκε η ύπαρξη λιμενικών ή άλλων τε¬ 
χνικών έργων ή ανθρώπινων παρεμβάσεων. 

(2) . Της ακτής συνέχονται εκτάσεις: 

(ί) Λοφώδεις και ορεινές. 

(ϋ) Με έδαφος βραχώδες-ημιβραχώδες. 

(ίϋ) Εκτός σχεδίου και εκτός οικισμού. 

(ίν) Αδόμητες και χέρσες. 

(3) Το φυσικό όριο βλάστησης προς τη θάλασσα συνί- 
σταται εξ ολοκλήρου από χαμηλή θαμνώδη φυσική βλά¬ 
στηση (θυμάρια κ.λπ.) ενώ δεν υπάρχουν δέντρα και με¬ 
γάλα φυτά. 

β. Το γεγονός ότι στη περιοχή δεν εντοπίστηκαν παρά¬ 
κτιοι φυσικοί πόροι. 

γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από ισχυρούς ανέμους έντασης 7-10Β κυ¬ 
ρίως από Ν.Δ., Ν. και Ν.Α. διευθύνσεις. Προστατεύεται 
μόνοντοπικά από τη βραχονησίδα Ασπροπνίχτης που βρί¬ 
σκεται περί τα 10μ. από την ακτή στο δυτικό της τμήμα, 
όπως φαίνεται στο τοπογραφικό διάγραμμα. Η νησίδα 
αυτή καλύπτει μόνο 80 περίπου μέτρα του προσώπου της 
ακτής και δεν προσφέρει ουσιαστική προστασία λόγω της 
περίθλασης του κυματισμού σε περίοδο έντονης θαλασ¬ 
σοταραχής. 

δ. Τη μορφολογία του πυθμένα ο οποίος συνίσταται από 
μεγάλα βάθη κοντά στην ακτή καθώς και το ότι σε περιο¬ 
χές με μικρά βάθη και μικρές κλίσεις του βυθού, όπου η 
θραύση του κύ ματος και η εκτόνωση της ενέργειάς του γί¬ 
νεται σε μεγάλη απόσταση από την ακτογραμμή, η επί¬ 
δραση του κύματος στην ακτή είναι μικρή ενώ σε περι¬ 
πτώσεις ακτών με μεγάλες κλίσεις βυθού και μεγάλα βά¬ 
θη κοντά στην ακτή, όπου η θραύση των κυμάτων συντε- 
λείται κοντά στην ακτή ή ακόμη και πάνω σ’ αυτή, ο 
κυματισμός καλύπτει κατά κανόνα μεγάλο εύρος ακτής 
προκειμένου να εκτονωθεί. Επίσης η ύπαρξη ανώμαλου, 
βραχώδους πυθμένα ή υφάλων μπροστά στην εξεταζό¬ 
μενη ακτή επιδρά στη χάραξη της γραμμής του αιγιαλού, 
δεδομένου ότι τέτοιου είδους σχηματισμοί συντελούν 
στη διαφοροποίηση του κυματικού πεδίου από θέση σε 
θέση εντός της παράκτιας ζώνης. 

ε. Τον τομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγάλο 
ανάπτυγμα πελάγους καθώς και το ότι μεγάλο ανάπτυγ¬ 
μα θαλάσσιας έκτασης συμβάλλει στη δημιουργία μεγα¬ 
λύτερης έντασης κυματικού πεδίου σε σχέση με κλειστές 
θαλάσσιες περιοχές (όρμους ή κόλπους) που έχουν ίδια 
ένταση ανέμου. 

στ. Την μη ύπαρξη τεχνικών έργων στη περιοχή που νο- 
μίμως υφίστανται. 

ζ. Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

η. Την μη καταγραφή δημόσιων κτημάτων κάθε κατηγο¬ 
ρίας που βρίσκονται σε άμεση γειτνίαση με την παράκτια 
ζώνη. 

θ. Το ότι δεν υφίσταται Κτηματολόγιο. 

ι. Την μη ύπαρξη ευπαθών οικοσυστημάτων και προ- 
στατευμένων περιοχών, αποφασίζουμε: 

Καθορίζουμε την οριογραμμή του αιγιαλού με συνεχό¬ 
μενη ερυθρά πολυγωνική γραμμή με κορυφές (1, 2, 
3,.. .έως 32), οι οποίες έχουν εξαρτηθεί με συντεταγμένες 
από το Κρατικό Τριγωνομετρικό Δίκτυο, όπως αυτές ανα¬ 
γράφονται στον σχετικό πίνακα επί του κτηματογραφι- 
κού-υψομετρικού διαγράμματος. Η καθορισθείσα οριο- 
γραμμή αιγιαλού αποτελεί το όριο του μεγίστου πλην συ¬ 


νήθους χειμερίου κύματος προσαυξημένο κατά δώδεκα 
(12) μέτρα, σύμφωνα με τις διατάξεις του άρθρου 3 του 
κ.δ. 132/1929 που διατηρήθηκε σε ισχύ με το άρθρο 8του 
ν.510/1947, λόγω του ότι η περιοχή καθορισμού βρίσκε¬ 
ται εκτός σχεδίου. 

Επειδή η οριογραμμή του αιγιαλού τέμνει τα προς τη 
θάλασσα όρια των παράκτιων ιδιοκτησιών δεν καθορίζε¬ 
ται οριογραμμή παραλίας σε εφαρμογή των διατάξεων 
του άρθρου 3του κ.δ. 132/1929. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπηρέτηση των σκοπών 
που τάσσονται από τις διατάξεις του ν.2971/2001 «Αιγια- 
λός, παραλία και άλλες διατάξεις». 

Η Επιτροπή 

Ο Πρόεδρος Ο Γραμματέας 

ΛΑΜΠΡΟΣ ΧΑΤΖΗΓΕΩΡΓΙΟΥ ΘΩΜΑΣ ΚΩΤΗΣ 

Τα Μέλη 

ΜΑΡΙΑ ΡΕΪΣΗ-ΔΡΙΒΑ 
ΠΑΝΑΓΙΩΤΗΣ ΣΚΟΥΡΤΗΣ 
ΚΩΝ/ΝΟΣ ΖΑΪΡΗΣ 
ΝΙΚΟΛΑΟΣ ΦΑΡΜΑΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

